Προβολή του βραβευμένου ντοκιμαντέρ **Μορφογένεση** στα πλαίσια του Διεθνούς Φεστιβάλ Multimedia στην Μύκονο 28 με 29 Αυγούστου 2018. Η ταινία ανοίγει ένα διάλογο με τον αρχιτέκτονα Δημήτρη Μάντικα. Είναι διπλωματούχος της Γαλλικής Κυβερνήσεως ( D.P.L.G ) με σπουδές στην Ecole Nationale Superieure d' Architecture ( U.P.1 ) των Παρισίων. Το εικοσιπενταετές έργο του περιλαμβάνει κυρίως μελέτες στο νησί της Μυκόνου. Οι αυθεντικές αρχιτεκτονικές του συνθέσεις, η πρωτοτυπία των κατασκευών καθώς και η συμμετοχή του σε διεθνείς αρχιτεκτονικούς διαγωνισμούς και εκθέσεις συνθέτουν τη μέχρι τώρα πορεία του .Εμπνευσμένος από το αντικείμενο της επιστήμης του αλλά και τη ζωή του στη Μύκονο, έρχεται σήμερα να μας δώσει το ώριμο απόσταγμα των γνώσεων και των εμπειριών του, μέσα από εκθέσεις γλυπτικής και ζωγραφικής, Χρησιμοποιώντας φυσικά υλικά, όπως το σίδερο και το γυαλί, δίνει μορφή στη χρυσή τομή της νοημοσύνης ενώ με τη βοήθεια των χρωμάτων ανάγει το ριζόχαρτο της αρχιτεκτονικής στον καμβά της μοντέρνας τέχνης.

**Σημείωμα Σκηνοθέτη**

Το ντοκιμαντέρ μορφογένεση γεννήθηκε μέσα από σκέψεις που αφορούν την τέχνη και πως αυτή παράγεται. Η έννοια της μορφής και της γένεσης είναι κατά κύριο λόγο ο προβληματισμός του κάθε ανθρώπου που εντάσσει την σκέψη του σε ένα φιλοσοφικό υπόβαθρο. Ο κόσμος γύρω μας αρκετές φορές δεν ανταποκρίνεται αισθητικά αλλά και σε πραγματικές συνθήκες σε αυτό που σκεφτόμαστε. Πολλές φορές η αντιγραφή είναι αυτό που κυριαρχεί στην τέχνη ,στην πραγματικότητα ,στις σχέσεις των ανθρώπων, στην καθημερινότητα. Η ουτοπική σκέψη του νέου του καινούριου, της καινοτομίας αρκετές φορές θεωρούμε ότι είναι φαντασία και όνειρο. Ο Αλμπέρ Καμύ έλεγε ότι «μόνο η κατά προσέγγιση σκέψη μπορεί να γεννήσει την πραγματικότητα» και με γνώμονα αυτό η μορφογένεση είναι αναγκαία συνθήκη για την πραγματική ζωή!

**Οργάνωση παραγωγή**ς Βασιλική Κάππα

**Σενάριο Σκηνοθεσία** Χρήστος Ν. Καρακάσης

**Μουσική** Φίλιππος Περιστέρης

Παραγωγός: Κινηματογραφική Εταιρεία Κουίντα  
Συνεργάτης-Συμπαραγωγός-Διανομή: Εταιρεία Tickets Tickets

**Κινηματογραφικό Ντοκιμαντέρ «Μορφογένεση» 25min**

Προβολή στο Διαγωνιστικό του 6ου Φεστιβάλ Χαλκίδας Οκτώβριος 2012

Προβολή στο Διαγωνιστικό του Διεθνούς Κινηματογραφικού Φεστιβάλ της

Φινλανδίας **Wildlife Vaasa** Νοέμβριος 2012, (Ευρωπαϊκή πρεμιέρα)

υποψήφια για το βραβείο Καλύτερης Καλλιτεχνικής ταινίας

**Βραβείο** ειδική διάκριση **TERRANOVA SPECIAL MENTIONS**

Προβολή από το **Κέντρο Ελληνικού Πολιτισμού Μόσχας** 26/5/2014

Προβολή στο Nykarleby της Φινλανδίας 16/5/2015

Προβολή στον ΟΤΕ TV History Channel 2016

Προβολή στην 3η Εβδομάδα Ελληνικού Κινηματογράφου στην Μόσχα Διοργανώνεται από το Κέντρο Ελληνικού Πολιτισμού (Κ.Ε.Π.), σε συνεργασία με την Κρατική Ταινιοθήκη της Ρωσίας – GOSFILMOFOND , και 2 – 9 Οκτωβρίου 2017 στον ιστορικό κινηματογράφο «Illuzion»